Operation Crossbow (film)
<s>Operation Crossbow () je britanski ratni film snimljen 1965. godine u režiji Michaela Andersona.</s><s>Temelji se na stvarnim događajima koji su se zbili tokom posljednjih godina Drugog svjetskog rata, odnosno prikazuje napore Britanaca i drugih Saveznika da zaustave razvoj, proizvodnju i korištenje raketnih bombi V-1 i V-2 kojima je nacistička Njemačka nastojala preokrenuti rat u svoju korist.</s><s>Nominalni protagonist, čiji lik tumači George Peppard, je američki zrakoplovni oficir koji je zbog svog odličnog poznavanja njemačkog odabran da se infiltirira u tajnu podzemnu tvornicu projektila u Južnoj Njemačkoj kako bi pomogao njenom uništenju.</s>

<s>Producenti su iskoristili to što je sa mnogih dokumenata vezanih uz događaje koji se prikazuju u filmu bila skinuta oznaka državne tajne.</s><s>Scenario, čiju je ranu verziju napisao bivši britanski premijer Sir Alec Douglas-Home se isticao inzistiranjem na autentičnosti, te se kao brojni likovi pojavljuju stvarne historijske ličnosti, mada je protagonist, koga tumači Peppard, proizvod fikcije.</s><s>U filmu također njemački likovi govore njemačkim jezikom umjesto engleskim sa njemačkim naglaskom, a što je dotada bila uobičajena praksa u američkim i britanskim filmovima o Drugom svjetskom ratu.</s><s>Sa druge strane, lik koji tumači Sophia Loren je u film ubačen samo zato da bi se poboljšali komercijalni izgledi filma, i ona se u filmu pojavljuje tek nakratko, ali je usprkos toga navedena kao jedna od glavnih zvijezda.</s>

<s>Operation Crossbow je nakon premijere dobila pohvale kritičara, a njemačka glumica Lili Palmer, koja tumači lik jedne od savezničkih agentica, je dobila nagradu za najbolju žensku ulogu na Sansebastijanskom filmskom festivalu.</s>

<s>Uloge</s>

<s>George Peppard ...</s><s>Por.</s><s>John Curtis
 Trevor Howard ...</s><s>Profesor Lindemann
 John Mills ...</s><s>General Boyd
 Sophia Loren ...</s><s>Nora
 Richard Johnson ...</s><s>Duncan Sandys
 Tom Courtenay ...</s><s>Robert Henshaw
 Jeremy Kemp ...</s><s>Phil Bradley
 Anthony Quayle ...</s><s>Bamford
 Lilli Palmer ...</s><s>Frieda
 Paul Henreid ...</s><s>General Ziemann
 Helmut Dantine ...</s><s>General Linz
 Barbara Rütting ...</s><s>Hannah Reitsch</s>

<s>Richard Todd ...</s><s>Potpukovnik Kendall
 Sylvia Syms ...</s><s>Constance Babington Smith
 John Fraser ...</s><s>Kapetan Kenny
 Maurice Denham ...</s><s>RAF-ov oficir
 Patrick Wymark ...</s><s>Premijer Winston Churchill
 Wolf Frees ...</s><s>Njemački policijski inspektor
 Moray Watson ...</s><s>Pukovnik Kenneth Post
 Richard Wattis ...</s><s>Sir Charles Sims
 Allan Cuthbertson ...</s><s>Njemački tehnički ispitivač
 Karel Štěpánek ...</s><s>Profesor Hoffer
 George Mikell ...</s><s>Njemački oficir</s>

<s>Izvori</s>

<s>Vanjske veze 
 
 
 
 Operation Crossbow (1965) at Rotten Tomatoes</s>

<s>Britanski filmovi
Ratni filmovi
Špijunski filmovi
Pustolovni filmovi
Filmovi o Drugom svjetskom ratu
Authority control 2</s>

